ચાતુર્માસ મંગલ પ્રવેશના કાર્યક્રમની સાથે છેલ્લા પાંચ રવિવારથી રાષ્ટ્રસંત પૂજય ગુરૂદેવશ્રીના બ્રહ્મનાદથી કરાવવામાં આવી રહેલી મહા પ્રભાવક શ્રી ઉવસગ્ગહરં સ્તોત્રની ૨૧ દિવસિય સંકલ્પ સિદ્વિ સાધનાના છઠા તબકકાની સાધના ભાવિકોને કરાવવામાં આવશે. વિશિષ્ટ પ્રકારના મંત્રોચ્ચાર અને લયબદ્વ સ્વરે રાષ્ટ્રસંત પૂજયશ્રીના શ્રીમુખેથી કરાવવામાં આવતી આ સિદ્વિની સાધનામાં વિશાળ સંખ્યામાં ભાવિકો લાભ લઇને દિવ્યાનુભૂતિ કરી રહ્યા છે જે ૨૧ રવિવાર સુધી અખંડ સ્વરૂપે રાજકોટવાસીઓને કરાવવામાં આવશે.